ঘুসকে মারা, ভোর রাতে পাকিস্তানের ৪ বায়ুসেনা ঘাঁটি ধ্বংস করল ভারত

ওয়েব ডেস্ক: কাপুরুষের মতো বারবার হামলা চালাচ্ছে পাকিস্তান। পাক সেনার হামলা বারবার প্রতিহত করেছে ভারতীয় সেনা। পাকসেনার নিশানায় পাঞ্জাব-গুজরাটের চার বিমানঘাঁটি (Indian Air Bases)। শুক্রবার গভীর রাতে ড্রোন-ক্ষেপণাস্ত্রের মাধ্যমে উধমপুর, পাঠানকোট, ভূজ এবং ভাটিন্ডা এয়ারবেসে হামলা চালায় পাকসেনা। চুপ করে বসে থাকার পাত্র নয় ভারত। জবাবে পাকিস্তানের একাধিক বিমানঘাঁটি (Indian Army Targeted 8 Tactical Places), অস্ত্রাগার, কমান্ড সেন্টার ধুলিসাৎ করে দিয়েছে ভারত। শনিবার বিদেশ মন্ত্রকের সাংবাদিক বৈঠকে এমনটাই জানানো হয়েছে।

ভারত কমপক্ষে ৪ এয়ারবেসে হামলা করেছে পাকিস্তানের। শুধুতাই নয়, শ্রীনগরের একাধিক জায়গায় বিস্ফোরণের শব্দ শোনা গিয়েছে। নতুন করে হামলা চালিয়েছে নির্লজ্জ পাকিস্তান। জম্মু বিভিন্ন এলাকায় ব্যাপক গোলাবর্ষণ পাকসেনার। আকাশসীমা লংঘন করে জম্মুর আকাশে ঢোকার চেষ্টা পাক যুদ্ধবিমানের। ব্যর্থ করল ভারতীয় বায়ুসেনা। ভারতের সমস্ত বড় শহরে ‘হাই অ্যালার্ট’ জারি করা হয়েছে। ভারতের প্রত্যাঘাতে ধূলিসাৎ পাকিস্তানের শোরকোট, নূর খান ও মুরিদ এয়ারবেস। পাকিস্তানের নূর খান এয়ারবেসে ভারতের প্রত্যাঘাত! একইসঙ্গে লাহোর-রাওয়ালপিন্ডি-ইসলামাবাদেও বিস্ফোরণ। ভারতের জবাবে রীতিমত ভয়ে কাঁপছে পাকিস্তান। তাদের সমস্ত এয়ারবেস বন্ধ করল। ঘন ঘন বাজছে সাইরেন।

আরও পড়ুন: অনুপ্রবেশের চেষ্টা করেছে পাকিস্তান: মিস্রি

শনিবারের সাংবাদিক সম্মেলনে কর্নেল সুফিয়া কুরেশি এবং উইং কমান্ডার ব্যোমিকা সিংয় জানান, শুক্রবার রাতেও সীমান্তে লাগাতার উসকানি দিয়েছে পাকিস্তান। আকাশপথে ড্রোন, ক্ষেপণাস্ত্র, এমনকি, যুদ্ধবিমানে নিয়ে ২৬ এলাকায় হামলা চালানো হয়েছে। সেনাছাউনি বা বিমানঘাঁটি নয়, নিশানা করা হয়েছে স্কুল, ধর্মীয়স্থান, হাসপাতালের মতো অসামরিক জায়গাকেও। রাত ১টা ৪০ মিনিট নাগাদ হাই স্পিড মিসাইল নিয়ে হামলা করা হয়েছে উধমপুর, পাঠানকোট, ভূজ এবং ভাটিন্ডা এয়ারবেসে। সেখানে কিছু সেনাকর্মী ও যন্ত্রাংশের ক্ষয়ক্ষতি হয়। কর্নেল সুফিয়া কুরেশি জানান, ভারতীয় বিমানঘাঁটিগুলিকে নিশানা করছিল পাকিস্তান। জবাবে পাকিস্তানের একাধিক সামরিক ঘাঁটিতে হামলা চালায় ভারতীয় সেনা। পাকিস্তানের টেকনিক্যাল ইনস্টলেশন, কমান্ড অ্যান্ড কন্ট্রোল সেন্টার, রাডার এবং সেনার অস্ত্রাগারকে টার্গেট করে হামলা চালালো হয়েছে। পাক সেনাঘাঁটি রাফিকুই, মুরিদ, চকলালা, রহিম ইয়ার খান, সুক্কুর এবং চুনিয়ানে আকাশপথে যুদ্ধবিমানে হামলা করা হয়। পাসরুরের রাডার সাইট এবং শিয়ালকোটের বিমানঘাঁটিতেও হামলা চালানো হয়।

দেখুন ভিডিও